Bahasa Yakut

Bahasa Yakut atau Sakha merupakan suatu bahasa Turkik yang memiliki kira-kira 450 ribu penutur dalam kalangan kaum Yakut di Republik Sakha, Rusia.

Seperti bahasa-bahasa Turkik yang lain, termasuklah bahasa asalnya, Proto-Turkik, ia menampilkan keharmonian vokal dan merupakan bahasa aglutinatif atau "melekat".

 Pengelasan 
Bahasa Yakut merupakan sebahagian keluarga bahasa Turkik Siberia termasuklah bahasa Dolgan dan Shor. Bahasa ini bercirikan aglutinatif dan memiliki keharmonian vokal seperti bahasa Turki dan banyak dipengaruhi dengan bahasa-bahasa Mongolia dan Tungus.

 Taburan geografi 
Bahasa Yakut biasanya dituturkan di Republik Sakha serta digunakan oleh etnik Yakut di Jajahan Khabarovsk serta diaspora-diaspora di Rusia, Turki dan serata dunia. Bahasa ini juga digunakan sebagai lingua franca dengan meluas oleh minoriti-minoriti lain di seluruh Republik Sakha. Bahkan, ramai etnik Dolgan, Evenk, Even dan Yukagir lebih banyak menggunakan bahasa Yakut berbanding bahasa-bahasa mereka sendiri. Menurut bancian pada 2002, kira-kira lapan peratus golongan dari etnik selain Yakut dikatakan memiliki kemahiran dalam berbahasa Yakut.Bancian Rusia 2002. 6. Владение языками (кроме русского) населением отдельных национальностей по республикам, автономной области и автономным округам Российской Федерации (Ilmu berkenaan bahasa selain bahasa Rusia dalam populasi republik, wilayah berautonomi dan daerah berautonomi) 

 Tulisan 
Bahasa Yakut ditulis dengan tulisan abjad Cyril yang memiliki huruf-huruf tambahan yang ditambah oleh Kesatuan Soviet pada 1939. Namun, ada beberapa huruf dalam tulisan tersebut yang hanya digunakan untuk kata-kata pinjaman bahasa Rusia.
 А а Б б В в Г г Ҕ ҕ Д д Дь дь Е е Ё ё Ж ж З з И и Й й К к Л л М м Н н Ҥ ҥ Нь нь О о Ө ө П п Р р С с Һ һ Т т У у Ү ү Ф ф Х х Ц ц Ч ч Ш ш Щ щ Ъ ъ Ы ы Ь ь Э э Ю ю Я я

 Fonetik 

 Vokal 
+Vokal-vokal bahasa YakutDepanBelakangTak bundarBundarTak bundarBundarSempitPendekiyɯuPanjangi:y:ɯ:u:Diftongieyø (wø)ɯa (ɛ)uo (wo)LuasPendekeøaoPanjange:ø:a:o:

 Tatabahasa 

 Kata nama 
Kata-kata nama dalam bahasa Yakut memiliki bentuk tunggal dan majmuk. Bentuk majmuk dapat dibentuk melalui penambahan akhiran /-LAr/ yang boleh menjadi pelbagai bentuk seperti -лар (-lar) dan -лэр (-ler), bergantung kepada huruf terakhir kata nama tersebut. Bentuk tersebut hanya digunakan dalam konteks menerangkan sebilangan barangan secara berkumpulan dan bukan apabila bilangan barangan dijelaskan. Kata-kata nama bahasa ini tidak mempunyai unsur jantina.

 Kata ganti nama 
Sistem kata ganti nama bahasa Yakut dibahagikan kepada kata ganti nama pertama, kedua dan ketiga serta mempunyai bentuk tunggal dan majmuk.
+JenisTunggalMajmukPertamaмин (min)биһиги (bihigi)Keduaэн (en)эһиги (ehigi)Ketiga(manusia)кини (kini)кинилэр (kiniler)(bukan manusia)ол (ol)олор (olor)
Meskipun kata nama tidak mempunyai unsur jantina, perkataan dalam sistem kata ganti nama ketiga adalah berlainan mengikut objek, iaitu кини (kini) untuk menerangkan tentang manusia dan ол (ol) untuk kesemua yang lain.

 Kesusasteraan 
Cetakan pertama bahasa Yakut merupakan sebahagian daripada sebuah buku oleh tokoh Belanda, Nicolaas Witsen yang menampilkan 35 patah perkataan bahasa Yakut dan diterbitkan di Amsterdam pada 1692. Kemudian, lebih banyak pengembara mula menerbitkan senarai kosa kata bahasa Yakut pada abad ke-18 dan ke-19.

 Rujukan 

 Pautan luar 

 Kamus Yakut-Inggeris
 Senarai kosa kata Yakut  

Kategori:Bahasa Turkik
Kategori:Bahasa di Rusia